《题文玉徐君春游图照》
清代·季念诒

君游廛市我邺园，寂处同心莫轾轩。残月晓风思柳岸，黄鹂白酒话桃源。

昔年刁斗多调护，此日桑麻纵笑言。矍铄地仙任游戏，醇醪呼取赌芳樽。

作者简介：清道光、同治年间人。字君梅，祖籍江阴，随父季昌芝迁居常熟。道光三十年（1850）进士，翰林院编修。养亲不仕，叙团练之功加四品卿衔。历任南通紫琅、求志书院及江阴礼延书院山长。工书法。曾纂修《江阴县志》、《通州直隶州志》。卒后葬常熟虞山老石洞旁。